3. Revisionsudbud (Åben)
Tidl. politisk behandling
Forventet sagsgang
ØK, BY
Lovgrundlag
Styrelsesloven, Udbudsloven
SAGENS INDHOLD
Byrådet skal i denne sag tage stilling til udbud af Favrskov Kommunes 
revisionsopgaver, der senest var i EU-udbud i 2019. Den nuværende aftale udløber 
31. december 2023.
Job og Økonomi har udarbejdet udbudsmateriale og tidsplan for gennemførelse af et EU-udbud af 
revisionsopgaven for en fireårig periode gældende fra 1. januar 2024 til 31. december 2027.
Udbuddet gennemføres som et offentligt udbud af revisionsydelser i henhold udbudsloven, LBK nr. 10 af 
06/01/2023.
 
Udbuddet indeholder følgende revisionsopgaver i [adresse]:

Finansiel revision, der omfatter bevillingskontrol, juridisk-kritisk revision og den grundlæggende kontrol 
af regnskabets rigtighed, hvilket vil sige, at revisionen tager stilling til om regnskabet, specialopgørelser 
og indberetninger er retvisende jævnfør lovbestemmelser m.v.

Forvaltningsrevision, der omfatter den lovpligtige forvaltningsrevision, der foretages som led i Byrådets 
kontrol med, at kommunens midler anvendes på en økonomisk og hensigtsmæssig måde og i 
overensstemmelse med de forudsætninger, hvorunder bevillingerne er givet.

Tilkøbsydelser og supplerende revision og rådgivning inden for et konkret område ud over den, der er 
indeholdt i den ordinære finansielle revision.
[adresse] omfatter alle under kommunen hørende regnskaber og regnskabsområder samt 
specialregnskaber, opgørelser og indberetninger m.v. Herunder it-revision, regnskaber for private og 
selvejende institutioner, projektregnskaber samt regnskaber for fælleskommunale virksomheder, for hvilke 
kommunen varetager kasse- og regnskabsfunktioner eller er regnskabsførende, såfremt der ikke er fastsat 
andre regler.
Endvidere er opgørelser og indberetninger, som i henhold til lov m.v. skal forsynes med særskilt 
revisionspåtegning også omfattet af udbuddet.
Tilbuddene skal indeholde bud på:

Fast pris på lovpligtig revision, finansiel- og forvaltningsrevision (basisrevision)

Fast pris på revision af selvejende institutioner/virksomheder

Fast timepris på revision af projektregnskaber

Timepris på tilkøbs-/ekstraydelser angivet i medarbejder kategori

Option: Tilbud på revision for Favrskov Kommunes Feriefond.
[adresse]: EMN-2023-00526
Dok-ID: 3501687
Sagsbehandler: jboj
Byråd
27. juni 2023  19:00
VURDERING
Aftalen vil blive tildelt den tilbudsgiver, der afgiver det for Favrskov Kommune økonomisk mest fordelagtige 
tilbud, ud fra følgende underkriterier: 
Delkriterium
Vægtning i procent
Kvalitet, herunder

Beskrivelse af tilbudte ydelse

Sammensætning af medarbejderteam

Revisionsplanlægning og metode
55 %
Pris
45 %
De overordnede kriterier kvalitet og pris er vægtet som ved udbuddet i 2019.
ØKONOMI
De økonomiske konsekvenser vil afhænge af de afgivne tilbud.
INDSTILLING
Direktøren for Job og Økonomi indstiller til Byrådet:
1.
At udbud af Favrskov Kommunes samlede revisionsopgaver foretages på baggrund af det 
udarbejdede udbudsmateriale.
BESLUTNING
Økonomiudvalget, 20. juni 2023:
Fraværende: Catrine Henriksen
Indstilles godkendt. 
Byrådet, 27. juni 2023:
Fraværende: Richardt Friis
Godkendt.
Bilag
1.
Revisionsudbud 2023, Udbudsbetingelser og kontrakt (3551617)
2.
Revisionsudbud 2023 Bilag 2 - Kravsspecifikation (3553403)
